Фридрих Хьолдерлин
Сократ и Алкивиад

Превод от немски: Атанас Далчев, —

chitanka.info

Защо приветствуваш ти винаги, свети Сократе,

тоз момък? Мигар нищо по-възвишено не знаеш?

Защо окото ти със обич

на него спира се като на бог?

— Живота люби, който се е в глъбините вглеждал

разбира светостта тоз, що се е в света увличал

и твърде често мъдреците

към хубавото най-подир клонят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.